Under kampen mellom Cincinnati Bengals og Cleveland Browns 8. desember skal New England Patriots ha spionert på Bengals' sidelinje. Patriots, som hadde en kamp mot Bengals uken etter, sendte en mediegruppe til Cleveland for å filme for en episode av "Do Your Job"-serien som publiseres på Patriots' nettside, hvor de denne gangen skulle dokumentere jobben til en advanced scout. Oppdragsmottakeren fikk mediapass av Browns, men hverken Bengals eller NFL ble informert om filmingen. Ifølge ESPNs Dianna Russini skal en av Bengals' ansatte oppdaget kameramannen og observert ham. Kameramannen skal så ha rettet kameraet mot Bengals' trenere og sidelinje i løpet av ett av kampens kvarterer. Den ansatte rapporterte ham, og medlemmer av sikkerhetsgruppen konfiskerte filmen som senere ble lekket til Jay Glazer, som offentliggjorde filmen. NFL har startet en etterforskning rundt anklagene. Dette var andre gangen Patriots var involvert i en skandale for å ha filmet uten tillatelse, etter Spygate-skandalen i 2007.